Bernice West woeker op Top-20Bernice West, die krulkopsangeres van Swartruggens, kraai steeds koning op die Maroela Media Afrikaanse Top-20 in die no. 1-posisie met haar debuutenkelsnit, “Sonop-blom”. Haar tweede uitreiking, “Die hart”, klim vandeesweek nog ŉ plek op die treffersparade en is nou in die derde plek. Haar debuutalbum, Net geleën, word in Augustus uitgereik Die rockers Francois van Coke en Jan Blohm se “Die toekoms” het verlede week sy buiging op die Top-20 gemaak in die 19de posisie. Dié liedjie klim vyf plekke na die 14de plek. In vandeesweek se Maroela Media Afrikaanse Top-20 is daar ses snitte wat klim, sewe wat daal en sewe wat onveranderd bly.